**4. ร่างพระราชบัญญัติกำหนดค่าธรรมเนียมการใช้ยานยนตร์
บนทางหลวงและสะพาน (ฉบับที่ ..)**

**พ.ศ. ....**

ร่าง

พระราชบัญญัติ

กำหนดค่าธรรมเนียมการใช้ยานยนตร์

บนทางหลวงและสะพาน (ฉบับที่ ..)

พ.ศ. ....

 …………………………………………………………

 …………………………………………………………

 …………………………………………………………

 ....................................................................................................................................................................................................................................

 โดยที่เป็นการสมควรแก้ไขเพิ่มเติมกฎหมายว่าด้วยการกำหนดค่าธรรมเนียมการใช้ยานยนตร์
บนทางหลวงและสะพาน

 ..........................................................................................................................................................................................................................................................................

 มาตรา 1 พระราชบัญญัตินี้เรียกว่า “พระราชบัญญัติกำหนดค่าธรรมเนียมการใช้ยานยนตร์บนทางหลวง และสะพาน (ฉบับที่ ..) พ.ศ. .... ”

 มาตรา 2 พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 มาตรา 3 ให้ยกเลิกความในมาตรา 6 แห่งพระราชบัญญัติกำหนดค่าธรรมเนียมการใช้ยานยนตร์
บนทางหลวงและสะพาน พ.ศ. 2497 ซึ่งแก้ไขเพิ่มเติมโดยพระราชบัญญัติกำหนดค่าธรรมเนียมการใช้
ยานยนตร์บนทางหลวงและสะพาน (ฉบับที่ 4) พ.ศ. 2548 และให้ใช้ความต่อไปนี้แทน

 “ มาตรา 6 เงินค่าธรรมเนียมการใช้ยานยนตร์บนทางหลวงและสะพาน เงินค่าปรับเนื่องจากการกระทำความผิดตามพระราชบัญญัตินี้ เงินค่าตอบแทนจากผู้ซึ่งได้รับคัดเลือกโดยวิธีประมูลในการลงทุนจัดให้มีหรือเข้าบริหารจัดการที่พักริมทางหรือสิ่งก่อสร้างอื่นใดในเขตทางหลวงพิเศษที่กำหนดให้ต้องเสียค่าธรรมเนียมและ
ได้จัดสร้างขึ้น เพื่อประโยชน์แก่งานทางหรือผู้ใช้ทาง เงินใด ๆ ที่ได้รับเนื่องจากการโอนหรือจำหน่ายเงินค่าธรรมเนียมให้กับกองทุนรวมโครงสร้างพื้นฐานที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์โดยความเห็นชอบของคณะรัฐมนตรี จะนำไปใช้ได้เฉพาะกับทางหลวง และสะพานสายนั้นหรือสายอื่นที่เป็นทางหลวงประเภทเดียวกันและที่ต้องเสียค่าธรรมเนียมในกรณีดังต่อไปนี้

 (1) ในการก่อสร้าง ขยาย บูรณะ และบำรุงรักษาทางหลวงและสะพาน

 (2) การจัดให้มีสิ่งอำนวยความสะดวกต่าง ๆ ที่เกี่ยวกับการใช้ทางหลวงและสะพาน

 (3) งานส่วนที่เกี่ยวกับการจัดเก็บค่าธรรมเนียม

 (4) การชดใช้เงินกู้ในการก่อสร้างและขยายทางหลวงและสะพาน

- 2 -

 (5) การก่อสร้าง ขยาย บูรณะ และบำรุงรักษาทางบริการที่จัดให้มีเมื่อมีการปิดทางหลวงหรือทางอื่นใดที่มีอยู่เดิม เนื่องจากมีทางหลวงพิเศษที่กำหนดให้ต้องเสียค่าธรรมเนียมตัดผ่าน

 (6) การโอนหรือจำหน่ายเงินค่าธรรมเนียมโดยความเห็นชอบของคณะรัฐมนตรีให้กับกองทุนรวมโครงสร้างพื้นฐานที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ โดยความเห็นชอบของคณะรัฐมนตรี รวมทั้งการดำเนินการอื่นใดที่จำเป็นเกี่ยวเนื่องกับการโอนหรือจำหน่ายเงินค่าธรรมเนียมดังกล่าว

 ให้รัฐมนตรีว่าการกระทรวงคมนาคมและรัฐมนตรีว่าการกระทรวงมหาดไทยโดยความเห็นชอบของกระทรวงการคลัง มีอำนาจออกระเบียบการรับเงิน การเก็บรักษา การนำส่งเงิน การเบิกเงิน การจ่ายเงิน การควบคุมและตรวจสอบเงินค่าธรรมเนียมที่โอนหรือจำหน่ายให้กับกองทุนรวมโครงสร้างพื้นฐานตามมาตรา 6 (6) ในส่วนที่เกี่ยวกับราชการของกระทรวงนั้น”

ผู้รับสนองพระบรมราชโองการ

.......................................................

 นายกรัฐมนตรี